не може да се изключи възможността продължаването на вноса от Китай да засили и ценовия натиск на пазара на Съюза. Както бе посочено в съображение 70, вносните цени на китайските производители износители за Съюза и понастоящем вече подбиват продажните цени на промишлеността на Съюза с между 2 % и 4 %. В случай че посоченият допълнителен внос бъде подновен при същата цена, отрицателното въздействие върху промишлеността на Съюза допълнително ще се усили.
 (109)
 Рентабилността, въпреки че е отбелязала положително развитие, все още е твърде ниска, за да се осигури финансова устойчивост в дългосрочен план. Освен това споменатата възвращаемост е реализирана в контекста на нарастващи обеми на производството, което не се е отразило като пазарен дял. Следователно би било основателно да се очаква промишлеността на Съюза допълнително да амортизира постоянните си разходи с по-големите произвеждани обеми.
 (110)
 Важно е да се отбележи, че не е имало внос на TCCA в ЕС от други държави в достатъчен обем, който да се разглежда като значим фактор за сегашното състояние на промишлеността на Съюза.
 5. Заключение относно вероятността от повторно възникване на вредата
 (111)
 Въз основа на гореизложеното и при отсъствието на каквито и да е коментари Комисията установи, че отмяната на мерките би довела до повторно възникване на вредата за промишлеността на Съюза.
 Е. ИНТЕРЕС НА СЪЮЗА
 1. Предварителни бележки
 (112)
 В съответствие с член 21 от основния регламент Комисията проучи дали запазването на съществуващите мерки по отношение на КНР би било в противоречие с интереса на Съюза като цяло. Интересът на Съюза бе определен въз основа на оценка на всички различни засегнати интереси, в това число тези на промишлеността на Съюза, на вносителите и на ползвателите.
 2. Интерес на промишлеността на Съюза
 (113)
 С оглед на заключенията относно състоянието на промишлеността на Съюза в съображения 96—98 по-горе и в съответствие с доводите в подкрепа на вероятността от повторно възникване на вредата, посочена в съображение 111, Комисията установи, че изтичането на срока на действащите мерки би довело до влошаване на нестабилното икономическо състояние на промишлеността на Съюза за производство на TCCA, която едва е успяла да се справи с увеличаването на дъмпинговия внос от КНР и чието състояние далеч не е равностойно на това на производителите износители от КНР.
 (114)
 Следователно продължаването на срока на мерките ще бъде от полза за промишлеността на Съюза, която в този случай ще може да продължи да се възстановява от въздействието на непрекъснатия дъмпинг. В замяна на това прекратяването на срока на действие на мерките ще спре възстановяването на промишлеността на Съюза, което сериозно ще застраши нейната жизнеспособност и следователно ще изложи на опасност съществуването ѝ, като намали предлагането и конкуренцията на пазара.
 3. Интерес на вносителите
 (115)
 На етапа на започване на процедурата бе установена връзка с четиринадесет известни вносители/дистрибутори, единадесет европейски национални федерации и две европейски асоциации. Един вносител от Испания представи отговори на въпросника.
 (116)
 Този търговец е закупил големи количества TCCA от КНР (6 % от общия внос) през РПРП. Той също така е закупил ограничени количества TCCA от доставчици от Съюза. Свързаната